Asefru-agi yettmeslay-d ɣef lbaṭel d lexṣara i texdem fransa i yemjuhad deg leḥbus dɣa mazal ar ass-a yeqqim deg wallaɣ n wegdud, sxedmen taweḥcit yid-sen ur sɛin ara tassa sḥerqen-ten, nɣan-ten, kksen-asen ɛeryan wwten-ten, iswi-nsen ad biyɛen s watmaten-nsen anda tillin, maca aneḥbus azzayri meskin yeṣber kan i lḥif d lmeḥna ɣef ljal n twacult-is d tmurt-is ɣas ulama isebbey tarwiḥt-is.